Ջրակուս

Ջրակուս, գյուղ Արցախի Հանրապետության Հադրութի շրջանում։ Գտնվում է Իշխանագետի աջ ափին, Հադրութ շրջկենտրոնից՝ 25 կմ հեռավորության վրա, իսկ մայրաքաղաք Ստեփանակերտից` 64 կմ հեռավորության վրա։ Աշխարհագրություն Համայնքը լեռնային է, ունի 1153,01 հա տարածք, որից 927,18 հա գյուղատնտեսական նշանակության, 186,59 հա անտառային հողեր։ Համայնքի տարածքում առկա է թվով 1 աղբյուր` «Շենին»։ Հայ-ադրբեջանական պատերազմ (2020) 2020 թվականի հայ-ադրբեջանական պատերազմի հետևանքով գյուղը հայաթափվել և անցել է Ադրբեջանի զինված ուժերի վերահսկողության ներքո։ Բնակչություն Ջրակուս համայնքի բնակչության թվաքանակը կազմում է 238 մարդ, կա 57 տնտեսություն։ Բնակավայրի ազգաբնակչության փոփոխությունը. Տնտեսություն Բնակչությունը հիմնականում զբաղվում է գյուղատնտեսությամբ` անասնապահությամբ և հողագործությամբ։ Պատմամշակութային հուշարձաններ Գյուղում պահպանվել է Սբ․ Ստեփանոս եկեղեցին (1698), շրջակայքում՝ Վնեսաբերղը (18–րդ դար), Համամի կամուրջը (14–րդ դար), Կաքավավանքը (5 - 12–րդ դարեր), Հաթամի կամուրջը (18–րդ դար), գերեզմանոց (XVI-XIXդդ.), խաչքար (XII-XIIIդդ.), աղբյուր (XII-XIIIդդ.)։ Հասարարակական կառույցներ 1980 թվականին ուներ ութամյա դպրոց, գրադարան, ակումբ, մանկապարտեզ, կինո, փոստ, բուժկայան։ 2015 թվականին համայնքում գործում էր գյուղապետարան, մշակույթի տուն, բուժկետ, միջնակարգ դպրոց, որտեղ սովորում էին 48 աշակերտներ։ Ծանոթագրություններ Արտաքին հղումներ Population of Nagorno-Karabakh Republic (2005) Արխիվացված 2011-03-02 Wayback Machine(հայ.)(անգլ.)(ռուս.)